પ્રાદેશિક અને રાષ્ટ્રીય ચૂંટણીના પડઘમ જોરશોરથી વાગવા માંડ્યા છે અને નાની-મોટી દરેક ઘટના અંગે આગેવાનો જે પ્રતિભાવ આપે છે તેમાં ચૂંટણીની ઝલક આબેહૂબ ઝીલી શકાય છે. રાહુલ ગાંધીએ જર્મની અને ઇંગ્લેન્ડની સભાઓમાં સંઘ પરિવાર અને નરેન્દ્ર મોદી સામે જે ઘણા ઘાતી પ્રહારો કર્યા તેમાં પણ ચૂંટણી ઝુંબેશની કડવાશ નીતરે છે. 2014ની ચૂંટણીમાં અને ત્યાર પછી મળેલા પરાજયની લાંબી હારમાળાથી તેમને જે કઈ વેદના-હતાશા થઈ હશે તેનો અણસાર સુધ્ધાં તેમણે આવવા દીધો નથી.